KOCKA AKTIVNOSTI


Dragi naši!

Donosimo vam prijedlog kako možete izraditi svoju kocku aktivnosti. Kocku možete koristiti sami ili u igri s prijateljima ili ukućanima.

Na kocku možete ucrtati naše prijedloge, a možete i sami osmisliti što ćete na nju ucrtati.

Za izradu kocke aktivnosti potreban vam je deblji papir ili tanji karton, ravnalo, olovka ili flomaster, škare i ljepilo.

Krenimo na posao!



Na debljem papiru ili tanjem kartonu iscrtajte polja kao na slici. Na svako polje nacrtajte životinju. Pažljivo izrežite, sastavite i zalijepite svoju kocku.

Započnite igru. Kada bacite kocku, dobiti ćete zadatak, odnosno aktivnost koju trebate izvršiti.

1. Gmiži kao zmija.

2. Glasaj se kao prase.

3. Maši krilima i glasaj se kao pijetao.

4. Hodaj kao medo.

5. Skači kao klokan.

6. Trči i laj kao pas.

Želimo vam ugodnu zabavu u izradi i primjeni kocke aktivnosti!